kardosdrur/scandi-wiki huggingface dataset:
Raymond Queneau

Raymond Queneau (21. februar 1903 i Le Havre – 25. oktober 1976 i Paris) (alias Sally Mara) var en fransk romanforfatter, digter, dramatiker og matematiker. Han var uddannet i filosofi fra Sorbonne og var oprindeligt surrealist. Han brød dog med surrealismen i 1938 og blev senere medstifter af den litterære bevægelse Oulipo. Hans berømte samling af sonneter Cent mille milliards de poèmes fra 1961 er oversat til dansk af digteren Cindy Lynn Brown i 2009 og blev trykt i sin fulde længde i tidsskriftet Hvedekorn. I 2017 udkom værket Stiløvelser på forlaget Basilisk, oversat af Per Aage Brandt.

Eksterne henvisninger 
 

Romanforfattere fra Frankrig
Digtere fra Frankrig
Dramatikere fra Frankrig
Matematikere fra Frankrig
Anciennitet

Anciennitet er et begreb, som angiver en persons erfaring. Anciennitet bruges primært på arbejdsmarkedet, hvor begrebet bl.a. refererer til hvor længe en lønmodtager har været ansat i sin stilling. En person, der har været ansat i 10 år, har således 10 års anciennitet på sin arbejdsplads.

Anciennitet er først og fremmest relevant i forhold til løn, hvor mange lønsystemer, bl.a. indenfor det offentlige, udmåles efter den ansattes anciennitet. Jo højere anciennitet, desto højere løntrin bliver man indplaceret på.

Andre anvendelser 
Begrebet kendes også fra den almene boligsektor, hvor ancienniteten er udtryk for hvor længe man har været medlem af boligforeningen. Indenfor forsikringer beskriver anciennitet f.eks. antallet af år, som en bilist har kørt som registreret bruger af egen bil.

Se også 

Ord og vendinger
Mogens Krogh

Mogens Krogh (født 31. oktober 1963) er en dansk fodboldtræner og tidligere fodboldspiller (målmand).

Mogens Krogh er fra Horne i Nordjylland, og spillede hos Horne KFUM og Taars/Ugilt, før han i 1981 havnede hos Ikast FS. Her spillede han indtil 1991, og skiftede til Brøndby IF, der lige havde solgt Peter Schmeichel, og var førstemålmand helt indtil december 2002, hvor han sluttede karrieren. Mogens Krogh spillede også 10 landskampe for Danmark, men var på bænken i mange flere, da han var i skyggen af Peter Schmeichel.

Mogens Krogh var med i truppen ved EM 1992, EM 1996 og VM 1998, men uden at komme på banen i nogen af turneringerne. Han var med til at vinde Confederations Cup 1995, da han erstattede den skadede Lars Høgh under turneringen.

Efter sin fodboldkarriere har han lavet andre ting i Brøndby IF, bl.a. arbejdet indenfor PR og talentudvikling.

Mogens Krogh blev i juli 2011 ansat hos 2. divisionsklubben Nordvest FC som Målmandstræner. Desuden blev han medlem af klubbens Eliteudvalg og Sponsorkonsulent. Fra 1. juli 2013 er Mogens Krogh ansat på en to-årig kontrakt som Cheftræner for Nordvest FC.

Den 7. maj 2014 meddelte Nordvest FCs moderklub Holbæk B&I, at Mogens Krogh stopper som træner og sponsorkonsulent den 1. juli 2014 efter han har sagt ja til et nyt trænerjob i en anden klub. Han blev kort efter præsenteret som ny cheftræner i Næstved BK.

Henvisninger 
 
 Mogens Krogh ny målmandstræner
 Nordvest FCs officielle hjemmeside
 Nordvest FC henter ny trænerduo i egne rækker
 Mogens Krogh forlader Nordvest FC

Noter 

Fodboldspillere fra Danmark
Fodboldlandsholdsspillere fra Danmark
Fodboldspillere fra Brøndby IF
Fodboldspillere fra Ikast Forenede Sportsklubber
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Tagrør-slægten

Tagrør (Phragmites) er en slægt med kun to arter. Det er staudegræsser med en opret, men tæppedannende vækst. De har kraftig dannelse af underjordiske stængler, som sender nye skud til vejr. Blomsterne er samlet i småaks, der igen danner en stor og tæt, violet top. Frugterne er nødder.

 Phragmites karka – en subtropisk og tropisk art
 Almindelig Tagrør (Phragmites australis) – den velkendte art, som findes på alle kontinenter (undtagen Antarktis)
Max Cavalera

Massimiliano Antonio "Max" Cavalera er en sanger/guitarist/sangskriver fra Belo Horizonte i Brasilien. Han var vokalist og rytmeguitarist for thrash metal-bandet Sepultura inden han dannede sit eget band Soulfly sent i 1990'erne. Cavalera var også involveret i et korttids sideprojekt ved navn Nailbomb.

Hans far Graziano Cavalera var den italienske ambassadør i Brasilien. Graziano og hans familie blev derfor i Brasilien og efter hans embedsperiode sluttede blev han begravet i Belo Horizonte.

Max stiftede Sepultura med Jairo Guedes, Paulo Pinto og hans yngre bror Igor Cavalera i 1984. I de tidlige år med Sepultura gik han under navnet Max Possessed.

Hans musik udforsker religiøse emner ofte meget kritisk. Alle hans albums har dog været dedikeret til Gud og han er ofte blevet afbildedet af pressen som religionens mand, især i USA noget som Cavalera ikke selv forstår. Han udtalte selv:

"Jeg hader en del 'religion' men kristne mennesker – de inspirerer mig. Jeg mener hvis du ser på Kristus som gik sammen med de lavtstående, prostituerede og taberne du ved. Han gik jo ikke sammen med de højeste motherfuckers i samfundet som du ser der prøver at sælge Jesus i dag."

Tidligt i 1990'erne flyttede han til Phoenix i Arizona, USA med sin amerikanske kone/manager Gloria og er nu en amerikansk borger.

Max har for nylig fortalt han har sluttet sig sammen med sin bror Igor i deres nye band The Cavalera Conspiracy.

Samarbejde 
Cavalera har samarbejdet med mange forskellige musikere både i Sepultura og Soulfly. I 2006 sluttede han sig sammen med den tidligere Nirvana trommeslager og nuværende frontmand i Foo Fighters Dave Grohl for at producere "Red War" som dukkede op på Dave Grohls metalprojekt Probot.

Cavalera har også arbejdet sammen med følgende artister og bands:

Diskografi 
 Sepultura – Bestial Devastation (1985)
 Sepultura – Morbid Visions (1986)
 Sepultura – Schizophrenia(1987)
 Sepultura – Beneath the Remains (1989)
 Sepultura – Arise (1991)
 Sepultura – Chaos A.D. (1993)
 Nailbomb – Point Blank (1994)
 Nailbomb – Proud to Commit Commercial Suicide (1995)
 Sepultura – Roots (1996)
 Soulfly – Soulfly (1998)
 Soulfly – Primitive (2000)
 Soulfly – 3 (2002)
 Soulfly – Prophecy (2004)
 Soulfly – Dark Ages (2005)
 Soulflys sjette studiealbum (2007)
 The Cavalera Conspiracy første studiealbum (2007)

Noter

Eksterne henvisninger 

 
 Soulflys officielle hjemmeside
 Cavalera brødrenes band
 Roadrunner Records' Soulfly side
 Phoenix New Times artikel om Max 
 NY Rock interview 
 Asice.net interview

Guitarister fra Brasilien
Sangere fra Brasilien
Heavy metal-sangere
Personer fra Belo Horizonte
Veolia Transport

Veolia Transport Danmark A/S (tidligere Linjebus og Connex) var indtil 1. september 2007 Danmarks næststørste busselskab med kørsel med 389 busser for Movia , 127 for Midttrafik og 50 for Sydtrafik. Selskabet tabte sin kørsel for NT til Arriva og City-Trafik. Selskabet havde 1.700-1.800 medarbejdere i Danmark indtil 1. september 2007. I februar 2007 meddelte Veolia Transport Danmark at man ophørte med busdrift i Danmark pga. underskud, og efter ca. tre måneders forhandlinger blev det besluttet at sælge til Arriva. Herefter er Arriva det suverænt største busselskab i Danmark med i alt 6.500 medarbejdere.

Historie 
I 1990 etablerede Linjebus sig i Danmark, da man vandt kørsel for HT i Hvidovre, Høje Taastrup og Roskilde. Man overtog de gamle entreprenørers busser. I de følgende HT-udbud vandt man mere kørsel og i 1992 købtes DSV Bus. I 1994 havde Linjebus 25,8 % af den samlede HT kørsel i 1996. I 1998 gik det dog dårligt for Linjebus, og man tabte en masse kørsel og kom helt ned på kun at have 39 kontraktbusser for HT, inden man igen fik heldet med sig og vandt mere kørsel for HT.

I 1993 påbegyndte Linjebus kørsel i VT-området. Det skete da man købte (Oluf Larsens) Bustrafikken i Slagelse. I 1997 købte Linjebus Odderbanens busselskab HHJ Bus, der kørte for Århus Amt (nuv. Midttrafik). Også i 1997 blev Linjebus solgt til Franske CGEA Transport. I 1998 vandt man kørsel for VT, STS og NT. Siden var Linjebus et landsdækkende busselskab. I 2000 skiftede Linjebus navn til Connex, og i 2001 købtes halvdelen af det skandaleramte busselskab Combus af Arriva.

Øresundstogstrafikken 
Virksomheden overtog den 11. december 2011 Øresundtogstrafikken i Sverige efter DSBFirst konkurs og drev denne frem til 12. december 2020 hvor de tabte den til SJ efter udbud.

Fra 11. december 2022 kører virksomheden alt Øresundstrafikken inkl strækningen i Danmark fra Østerport til Øresundsbroen.

Veolia på Vestbredden 
På grund af Veolias drift af de segregerede buslinjer mellem den besatte Vestbred og Østjerusalem, der er forbeholdt jødiske bosættere, er Veolias overtagelse af Øresundstogstrafikken blevet mødt kritik i svenske medier.

Kilder

Eksterne henvisninger 

 Myldretid.dk – Fakta om Veolia Transport Danmark
 Veolias franske hjemmeside 

Busselskaber i Danmark
Antonius Bryske

Antonius Bryske (omkring 1500 – 11. juli 1566) var en dansk rigskansler.

Han var søn af Eiler Ivensen Bryske (død 1529) og blev født 1500 eller 1501. I sin ungdom studerede han ved Københavns Universitet, hvor han tog magistergraden, og senere i udlandet, i alt fald i Wittenberg. 

Efter sin hjemkomst blev han kannik i Viborg og kansler hos biskop Jørgen Friis, men efter reformationen tog han tjeneste som sekretær i kancelliet og forlenedes 1538 med et kannikedømme i Roskilde. Året efter fik han desuden Vissenbjerg Birk, et len, der næsten var blevet arveligt i Bryske-slægten. I 1544 beskikkedes han til overberghauptmand i Norge og forlenedes i denne stilling med Skien Syssel og Gimsø Kloster; men allerede samme år kaldtes han tilbage til Danmark for at overtage rigskanslerembedet, hvilket han beklædte til sin død. Til embedet knyttedes året efter provstiet i Odense, og han forlenedes endvidere i 1554 med kantordømmet i Ribe og i 1559 med provstiet i Viborg. Desuden havde han et kannikedømme i Lund; men det bortbyttede han i 1563 med et lignende i Århus, dog kun for straks efter at give dette sidste til sin allierede Gregers Kobelauch. 

I sin lange embedstid benyttedes Bryske til flere offentlige hverv; han ledsagede 
således i 1548 hertug Frederik på en hyldingsrejse til Norge og sendtes 1554 til forhandlinger med Sverige i Elfsborg. 

Det endnu bevarede runehåndskrift af Skånske Lov har tilhørt Bryske, der testamenterede det til sin søster Sidsel Bryske, som også ved hans barnløse død arvede hans hovedgård Langesø, hvor Bryske havde opført en ny, stor hovedbygning. 

Han ligger begravet i sin sognekirke Vigerslev. 

Rigskanslere fra Danmark
Live Licks

Live Licks er et dobbelt live album fra The Rolling Stones, og det blev udgivet i 2004. Det kom seks år efter No Security, det syvende Rolling Stones live udgivelse. Albummet stammede fra bandets årelange Licks Tour i 2002 – 2003, der udsprang fra Forty Licks.

Historie 

Da det var et dobbelt album – deres første af den slags siden Love You Live i 1977 – besluttede bandet at dele det ind i to forskellige kategorier. Den ene indeholdte de kendte klassikere, og den anden de mindre kendte, men stadig vær at tage med.  En af gæstesangerne var Sheryl Crow der optrådte på "Honky Tonk Women", mens Solomon Burke sang sin egen version af "Everybody Needs Somebody To Love", som The Rolling Stones originalt coveret på The Rolling Stones No. 2 fra 1965.

Da de ikke var bange for kritik udgav The Rolling Stones Live Licks med to forskellige forsider. Begge havde The Rolling Stones logo som var en tunge, men på den ene var kvinden uden bikini top. Dette var den engelske version. Begge cover var inspireret af Anime. 

Live Licks blev udgivet i november 2004, og fik en god modtagelse. Nogle kaldte dette deres bedste live udgivelse siden 1970ernes Get Yer Ya-Ya's Out! The Rolling Stones in Concert. Live Licks blev nummer 38. i England, og 50. i USA, selvom den solgte guld (500.000 minimum).

Spor 

Alle sangene er skrevet af Mick Jagger and Keith Richards udtaget hvor andet er påført.

Disc 1 

"Brown Sugar" – 3:50 
"Street Fighting Man" – 3:43 
"Paint It, Black" – 3:45 
"You Can't Always Get What You Want" – 6:46 
"Start Me Up" – 4:02 
"It's Only Rock 'n' Roll" – 4:54 
"Angie" – 3:29 
"Honky Tonk Women" – 3:24 
 Med Sheryl Crow på vokal. 
"Happy" – 3:38 
"Gimme Shelter" – 6:50 
"(I Can't Get No) Satisfaction" – 4:55

Disc 2 

"Neighbours" – 3:41 
"Monkey Man" – 3:41 
"Rocks Off" – 3:42 
"Can't You Hear Me Knocking" – 10:02 
"That's How Strong My Love Is" (Roosevelt Jamison) – 4:45 
"The Nearness of You" (Hoagy Carmichael/Ned Washington) – 4:34 
"Beast of Burden" – 4:09 
"When the Whip Comes Down" – 4:28 
"Rock Me, Baby" (B.B. King/Joe Bihari) – 3:50 
"You Don't Have to Mean It" – 4:35 
"Worried About You" – 6:01 
"Everybody Needs Somebody to Love" (Solomon Burke/Jerry Wexler/Bert Russell) – 6:35 
 Med Solomon Burke på vocal. '' 
"If You Can't Rock Me" (Japanese Bonus Track)

Eksterne henvisninger 

Live Licks 

Livealbum fra 2004
Rolling Stones-livealbum
Papeete

Papeete ligger i Fransk Polynesien og er hovedstad på øen Tahiti. Byen har indbyggere og ligger ud til vandet med Tahitis største havn. Byen er Tahitis handelscentrum og største by.

Bydele 
Papeete består af syv communes (bydele): 

 Arue 
 Faaa 
 Mahina 
 Paea 
 Pirae 
 Punaauia 
 Papeete

Lufthavn 
Papeete har Fransk Polynesiens største lufthavn, Faa´a International Airport, som er trafiklufthavn for både Tahiti og Fransk Polynesien. Fra lufthavnen er der forbindelse til de fleste øer i Fransk Polynesien samt internationale ruter til f.eks. Frankrig, USA, Japan og Australien.

Referencer 

Hovedstæder i Oceanien
Bora Bora

Bora Bora er en ø tilhørende Selskabsøerne i Fransk Polynesien beliggende i Stillehavet ca. midt i mellem Sydamerika og Australien. Øen har ca. 8800 indbyggere og ligger ca. 230 km nordvest for Tahiti som er hovedøen i Fransk Polynesien. Arealet af selve Bora Bora er 29,3 km² og den ubeboede Tupai atol som ligger 20 km derfra og administrativt er under Bora Bora er 11 km² stor. Øen er af vulkansk oprindelse med de to toppe Mount Pahia (661 m) og Mount Otemanu (727 m) og er omkranset af koralrev hele vejen rundt. Hovedbyen på Bora Bora er Vaitape med et indbyggertal på ca. 5000 personer (2007). Øen er afhængig af turister og der er anlagt en del luksushoteller bl.a. rundt på koralrevet.

Historie 
Øen menes at være blevet befolket omkring det 4 århundrede. Den første europæer som opdagede den var den hollandske søfarer Jakob Roggeven i 1722. Senere i 1769 først passerede og i 1777 besøgte James Cook Bora Bora. I 1820 blev der etableret en engelsk missionstation fra på øen. Under 2. verdenskrig var øen base for amerikanske styrker som bl.a. anlagde øens landingsbane, men øen var ikke med i kamphandlinger under krigen. Basen blev officielt lukket d. 2 juni 1946. Indtil 1962, hvor Faa´a International Airport i Papette på Tahiti åbnede, var lufthavnen hovedlufthavn i Fransk Polynesien. I dag betjener Air Tahiti lufthavnen med fly til bl.a. Papeete.

Administration 
Bora Bora og Tupai atollen er administrativt en kommune (municipality) under Leward øgruppen i Selskabsøerne i Fransk Polynesien. Bora Bora er et feriested. 

Øer i Frankrig
Øer i Oceanien
Øer i Stillehavet
Etaper i Vuelta a España 2007

Etaperne i Vuelta a España 2007 strækker sig over 21 etaper (med 2 hviledage) fra d. 1. september til og med d. 23. september.

Etaperne

1. etape: Vigo, 146.4 km 
01-09-2007

2. etape: Allariz – Santiago de Compostela, 148.7 km 
02-09-2007

3. etape: Viveiro – Luarca, 153 km 
03-09-2007

4. etape: Langreo – Lagos de Covadonga, 185.1 km 
04-09-2007

5. etape: Cangas de Onís – Reinosa, 157.4 km 
05-09-2007

6. etape: Reinosa – Logroño, 184.3 km 
06-09-2007

7. etape: Calahorra – Saragossa, 176.3 km 
07-09-2007

8. etape: Cariñena – Saragossa, 52.2 km (tempo) 
08-09-2007

9. etape: Huesca – Cerler, 167.6 km 
09-09-2007

10. etape: Benasque – Ordino-Arcalis, 214 km 
10-09-2007

11. etape: Oropesa – Algemesí, 191.3 km 
12-09-2007

12. etape: Algemesí – Hellín, 176 km 
13-09-2007

13. etape: Hellin – Torre-Pacheco, 176.4 km 
14-09-2007

14. etape: Lumbreras – Villacarrillo, 207 km 
15-09-2007

15. etape: Villacarrillo – Granada, 201.4 km 
16-09-2007

16. etape: Jaen – Puertollano, 165 km 
18-09-2007

17. etape: Ciudad Real – Talavera de la Reina, 175 km 
19-09-2007

18. etape: Talavera de la Reina – Ávila, 153.5 km 
20-09-2007

19. etape: Ávila – Alto de Abantos, 133 km 
21-09-2007

20. etape: Villalba, 20 km (tempo) 
22-09-2007

21. etape: Rivas Vaciamadrid – Madrid, 104.2 km 
23-09-2007

Se også 
Vuelta a España 2007

Vuelta a España
Spil inden for spilteori

Spilteori bliver ofte beskrevet som en gren af anvendt matematik og økonomi, der studerer situationer, hvor spildeltagere handler på forskellige måder i et forsøg på at maksimere deres gevinst. Nedenfor ses en liste over det mest studerede spil.

Forklaring af egenskaber

Spil kan have forskellige egenskaber. Her er en list med nogle af de vigtigste:

Antal spillere: Enhver person, som har indflydelse på spillet, eller som får et udbytte, der er afhængigt af spillet udfald er en spiller.
Strategier per spiller: Spillerne kan vælge mellem et antal forskellige handlingsmønstre, som kaldes strategier.
Antal rene strategiNash-ligevægte: Er antallet af rene strategier (dvs. strategier, som ikke indeholder tilfældighed) som er Nash-ligevægte. En Nash-ligevægt er en situation, hvor ingen spiller kan få noget ud af at ændre sin strategi.
Sekventielt spil: Sekventielle spil er spil hvor flere spille ikke kan trække samtidigt. Skak er et eksempel på et sådant spil. Et kendt eksempel på det modsatte: Det simultane spil, er
sten, saks, papir.
Perfekt information: Det betyder at spillerne kender alle træk, der er blevet trukket før de selv trækker.
Konstant sum: Spil hvor summen af udbyttet er konstant. Hvis en spiller øger sit udbytte, er det derfor på bekostning af andre spillere.

List af spil

Noter

Spilteori

he:רשימת משחקים בתורת המשחקים
Aurora (Colorado)

Aurora er en forstad til Denver. I byen ligger Faith Presbyterian Church hvor countrysangeren John Denver blev bisat, efter han var omkommet i en flyulykke i Monterey Bay 12. oktober 1997.

Referencer

Eksterne henvisninger 

 

Byer i Colorado
Astrakhan oblast

Astrakhan oblast er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten er placeret i byen Astrakhan, der har  indbyggere. Andre større byer i oblasten er Akhtúbinsk () med  indbyggere og Snamensk () der har  indbyggere.

Geografi 

Mod nord grænser oblasten op til Volgograd oblast, mod vest til Republikken Kalmykija, mod øst til Kasakhstan og mod syd til Det Kaspiske Hav. Volgafloden løber igennem Astrakhan oblast og flodens delta udgør oblastens sydlige del. Den største by i oblasten er Astrakhan.

Historie 

Guvernementet Astrakhan blev oprettet i Zar-rusland 1717 af Peter den Store og var da den sydvestlige udpost i riget. Områdets grænser har ændret sig flere gange siden. De nuværende grænser er fra i 1957.

Byer

Referencer

Eksterne henvisninger 

 
Etableret i 1943
Petrus David de Scotia

Petrus David de Scotia (Peder Skotte) (født 1450 i Aberdeen i Skotland, død 24. juli 1520 i København) var en skotskfødt teolog

og hørte til den ældste – fra Køln indkomne –
gruppe af lærere, der blev ansat ved Københavns Universitet ved
dets oprettelse 1479. Han var dengang magister i filosofi og
bakkalavr, baccalaureus, bachelor i teologi, og han blev den første dekan ved det
filosofiske fakultet.

1487 omtales han som licentiat i teologi, og
ved en akademisk højtid 1498 i anledning af Kong Hans’ sejr i
Sverige kreeredes han til dr.theol. Det var da ogsaa som lærer
i teologi, han vandt sin berømmelse; Aristoteles og Thomas Aquinas
var de lærdomslys, som han fulgte, idet han med stor
iver foredrog den skolastiske teologi.

En mand som Morten Børup tilstod, at han skyldte ham meget, og lektor
Poul Helgesen, der har givet en udførlig karakteristik af ham, roser
ham højlig for hans retskaffenhed, lærdom og uegennyttighed.

Efter seks gange at have beklædt rektorværdigheden ved universitetet
døde han af pest 24. Juli 1520.

Werlauff: Københavns Universitet fra dets Stiftelse indtil Reformationen. S. 60 f.
H.F. Rørdam.

Personer fra Aberdeen
Rektorer ved Københavns Universitet
Personer i Dansk Biografisk Leksikon
Danskere i 1400-tallet
Danskere i 1500-tallet
Teologer fra Danmark
Belgorod oblast

Belgorod oblast (, ) er en af 46 oblaster i Den Russiske Føderation.. Oblasten har et areal på  km² og  indbyggere. Oblastens administrative center er placeret i byen Belgorod, der har  indbyggere. Andre større byer i oblasten er Staryj Oskol () med  indbyggere, Gubkin () med  indbyggere og Sjebekino (), der har  indbyggere.

Geografi 

Belgorod oblast er en del af den Centrale Sortjords økonomiske region og det Centrale føderale distrikt. Mod syd og vest grænser oblasten op til Luhansk, Kharkiv og Sumy oblaster i Ukraine, mod nord og nordvest til Kursk oblast og mod øst til Voronezj oblast. Den samlede længde af oblastens grænser er omkring 1150 km, hvoraf 540 km er grænse til Ukraine.

Oblasten strækker sig omkring 190 km fra nord til syd og omkring 270 km fra øst til vest. Belgorod oblast er beliggende på den sydvestlige og sydlige skråning af det russiske højland i Dnepr og Dons afvandingsområde, i den kupperede steppezone med en gennemsnitlig højde på 200 moh. Det højeste punkt, der er 277 moh, ligger i Prokhorovskij rajon. Det laveste punkt er i Oskols og Donets' floddale.

Referencer

Eksterne henvisninger 

 Officiel hjemmeside 

 
Etableret i 1954
Ørnen tek ikkje unga

Ørnen tek ikkje unga er det fjerde og sidste album af den norske hiphopgruppe Klovner i Kamp udgivet i 2005.

Spor 
«Spenn»
«Fresh»
«Valsen»
«Syng»
«Det va'kke det jeg sa»
«Kjære fru Ottar»
«Glade dager»
«Ronnie & Clyde»
«Kontaktannonser»
«Ørnen tek ikkje unga»
«Vekk meg»
«Elefanten»
«Til våren»

Album fra 2005
Hiphopalbum
Mario Aerts

Mario Aerts (født 31. december 1974) er en tidligere belgisk professionel cykelrytter.

Eksterne henvisninger

Mandlige cykelryttere fra Belgien
Deltagere for Belgien ved sommer-OL 2008
Cykelryttere ved sommer-OL 2008
Sportsdirektører
Christophe Brandt

Christophe Brandt (født 6. maj 1977) er en belgisk tidligere professionel cykelrytter.

Eksterne henvisninger

 

Mandlige cykelryttere fra Belgien
Dario Cioni

Dario David Cioni (født 2. december 1974) er en italiensk tidligere professionel cykelrytter.

Eksterne henvisninger 

 

Mandlige cykelryttere fra Italien
Dominique Cornu

Dominique Cornu (født 10. oktober 1985) er en belgisk forhenværende professionel cykelrytter.

Han endte på syvendepladsen ved Eneco Tour i 2011.

Eksterne henvisninger

 

Mandlige cykelryttere fra Belgien
Dries Devenyns

Dries Devenyns (født 22. juli 1983) er en belgisk professionel landevejsrytter, som kører for det professionelle cykelhold .

Eksterne henvisninger 

 

Mandlige cykelryttere fra Belgien
Personer fra Leuven
Wim De Vocht

Wim De Vocht (født 29. april 1982) er en belgisk tidligere professionel cykelrytter.

Eksterne henvisninger 

 

Mandlige cykelryttere fra Belgien
Bart Dockx

Bart Dockx (født 2. september 1981) er en belgisk tidligere professionel cykelrytter.

Eksterne henvisninger 

 

Mandlige cykelryttere fra Belgien
Nick Gates

Nick Gates (født 10. marts 1972) er en australsk tidligere professionel cykelrytter.

Eksterne henvisninger 

 

Mandlige cykelryttere fra Australien
Nick Ingels

Nick Ingels (født 2. september 1984) er en belgisk tidligere professionel cykelrytter.

Eksterne henvisninger 
 

Mandlige cykelryttere fra Belgien
Josep Jufré

Josep Jufré Pou (født 5. august 1975) er en spansk professionel landevejsrytter, som kører for det kasakhiske ProTour-hold .

Eksterne henvisninger 

 

Mandlige cykelryttere fra Spanien
Olivier Kaisen

Olivier Kaisen (født 30. april 1983) er en belgisk tidligere professionel cykelrytter.

Eksterne links 

 

Mandlige cykelryttere fra Belgien
Björn Leukemans

Björn Leukemans (født 1. juli 1977) er en belgisk tidligere professionel cykelrytter, som cyklede for det professionelle cykelhold Predictor-Lotto, men blev fyret efter at han blev testet positivt for testosteron. 24. januar 2008 fik han en toårig karantæne fra cykelsporten. Leukemans har anket dommen.

Eksterne henvisninger 

 

Mandlige cykelryttere fra Belgien